ตลาดหุ้นยุโรปเปิดร่วง หลังจีนเผยภาคการผลิต-บริการชะลอตัวลง
ตลาดหุ้นยุโรปเปิดตลาดร่วงลงในวันนี้ หลังจากมีรายงานว่า ภาคการผลิตของจีนชะลอตัวลงสู่ระดับต่ำสุดในรอบ 3 ปี
1 ก.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดร่วงลงในวันนี้ หลังจากมีรายงานว่า ภาคการผลิตของจีนชะลอตัวลงสู่ระดับต่ำสุดในรอบ 3 ปี
โดยดัชนี Stoxx Europe 600 เปิดตลาดร่วงลง 1.3% แตะที่ 358.12 จุด
ขณะที่ดัชนี CAC-40 ตลาดหุ้นฝรั่งเศสเปิดที่ 4,586.33 จุด ลดลง 66.62 จุด หรือ -1.43% ดัชนี DAX ตลาดหุ้นเยอรมันเปิดที่ 10,073.74 จุด ร่วงลง 185.72 จุด หรือ -1.81%
ทั้งนี้ตลาดหุ้นยุโรปร่วงลงหลังจากสหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนส.ค.ปรับตัวลงแตะ 49.7 จากระดับ 50 ในเดือนก.ค. ซึ่งบ่งชี้ว่า กิจกรรมภาคการผลิตของจีนเผชิญกับภาวะหดตัว
ส่วนดัชนี PMI ภาคบริการของจีนในเดือนส.ค.ลดลงแตะ 53.4 จาก 53.9 ในเดือนก.ค. ซึ่งเป็นการปรับตัวอ่อนแรงอย่างต่อเนื่องของภาคบริการ